Die vyfde vloer van die Universitas-hospitaal in Bloemfontein was Donderdag vir ’n dag lank soos ’n grootskaalse partytjie.
Bohlale Letaba (1) is knieserig en nie lus vir mense nie. Sy het beperkte funksie in haar hande, omdat albei hande se vingers aanmekaar vas is. Hulle gaan die duim en pinkie van die res van die vingers losmaak, sodat sy ’n beter greep sal hê .
’n Weefsel-uitdyer word môre onder die gesonde vel op haar kop ingeplant, sodat daar mettertyd hare op die deel van haar kop sal groei waar sy skade opgedoen het.
Sy sê hulle sal in ’n latere stadium ’n insnyding maak om die beskadigde vel te verwyder en die gesonde vel daaroor te plant.
Die meeste operasies wat tydens dié Smile-week plaasvind, is op kinders met ’n gesplete lip of verhemelte.